Արտեմ Դովբիկ

**Արտեմ Օլեքսանդրովիչ Դովբիկ** (, ), ուկրաինացի պրոֆեսիոնալ ֆուտբոլիստ, Իսպանիայի Լա Լիգայի առաջնությանը մասնակցող «Ժիրոնա» ակումբի և Ուկրաինայի ազգային հավաքականի հարձակվող։

## Ակումբային կարիերա
### Չերկասկի Դնեպր
Դովբիկը ծնվել է Ուկրաինայի Չերկասի քաղաքում։ Մանկական տարիքից պարապել է Չերկասիի օլիմպիական ռեզերվի *Սլավուտիչ* մասնագիտացված մարզադպրոցում, ապա՝  ՖԱ *Չերկասկի Դնեպր*ի ակադեմիայում։ Որպես պրոֆեսիոնալ ֆուտբոլիստ՝ 2014 թվականից հանդես է եկել տեղի թիմի կազմում, որը 2014–15  մրցաշրջանում առաջին տեղն է գրավել Ուկրաինայի երկրորդ լիգայի առաջնությունում և տեղափոխվել առաջին լիգա։ Դովբիկն իր ավանդն է ներդրել այդ հաջողության մեջ՝  խփելով 7 գոլ։

### Դնեպր
2015 թվականի ամռանը նա պայմանագիր է կնքել ՖԱ Դնեպրի հետ, սակայն 2016 թվականի ապրիլին նրան եռամսյա վարձավճարով ուղարկել են մոլդովական FC Zaria Bălți ակումբ, որի կազմում նվաճել է Մոլդովայի գավաթը։ Ճանաչվել է Ուկրաինայի Պրեմիեր լիգայի 2016-17 մրցաշրջանի լավագույն երիտասարդ խաղացող, հրավիրվել Ուկրաինայի ազգային հավաքական, մասնակցել Ֆուտբոլի աշխարհի 2018 թվականի առաջնության ընտրական փուլի խաղերին։

### Միդտիլենդ
2018 թվականին Դովբիկն անվճար տրանսֆերով անդամագրվել է դանիական «Միդտյիլլանդ» ակումբին, որի կազմում  հենց այդ նույն տարում դարձել է երկրի չեմպիոն, իսկ 2019 թվականին՝ ազգային գավաթակիր։ 2019 թվականի սեպտեմբերի 2-ին նա վարձավճարով տրվել է SønderjyskE թիմին՝ 2019–20 մրցաշրջանի համար։ SønderjyskE-ի հետ Դովբիկը ևս մեկ անգամ նվաճեց Դանիայի գավաթը։

### Դնեպր-1
2020 թվականին Դովբիկը վերադարձավ Ուկրաինա և պայմանագիր կնքեց նորաստեղծ SC Dnipro-1- ի հետ, որն իրավունք էր նվաճել հանդես գալու ուկրաինական պրեմիեր լիգայի առաջնությունում։ Թեև առաջնությունում թիմի գրանցած արդյունքներն ակնկալվածից փոքր-ինչ ցածր էին, Դովբիկն անհատապես աչքի ընկավ Ուկրաինայի գավաթի խաղարկությունում՝ երեք խաղում խփելով 4 գոլ և դառնալով մրցաշարի երեք լավագույն ռմբարկուներից մեկը։

2022 թվականին, երբ սկսվեց Ռուսաստանի ներխուժումը Ուկրաինա, 2021–22 մրցաշրջանը չեղարկվեց։ Դովբիկը ժամանակավորապես տեղափոխվեց Կիևի «Դինամո», որը մրցաշրջանի մնացած հատվածում բարեգործական խաղեր էր անցկացնում Եվրոպայում՝ մարզավիճակը պահպանելու համար։

### Ժիրոնա
2023 թվականի օգոստոսի 6-ին Դովբիկը իսպանական «Ժիրոնա» ակումբի հետ պայմանագիր կնքեց մինչև 2028 թվականը 7 միլիոն եվրոյի դիմաց՝ դառնալով ակումբի պատմության ամենաթանկ խաղացողը։ Օգոստոսի 12-ին՝ իր նորամուտին նա գոլ խփեց «Ռեալ Սոսյեդադի» դեմ արտագնա խաղում, որն ավարտվեց ոչ-ոքի՝ 1–1 հաշվով։ 2024 թվականի հունվարի 21-ին նա հեղինակեց իր առաջին հեթ-տրիկը վեց րոպեի ընթացքում, և Ժիրոնան 5-1 հաշվով հաղթանակ տարավ «Սևիլիայի» նկատմամբ։  2023-24 մրցաշրջանի 20 խաղում խփած 14 գոլերով Դովբիկը դարձավ Լա Լիգայի լավագույն ռմբարկու՝ Մադրիդի «Ռեալ»-ի Ջուդ Բելինգհեմի հետ միասին։ .

## Միջազգային կարիերա
19 տարեկանում Դովբիկը հրավիրվեց Ուկրաինայի ազգային հավաքական, ընդգրկվեց  2016 թվականի սեպտեմբերի 5-ին Իսլանդիայի դեմ ՖԻՖԱ-ի 2018 թվականի աշխարհի առաջնության որակավորման փուլի խաղին հայտագրված ֆուտբոլիստների ցանկում

Նա մասնակցել է 2017 և 2019 թվականների ՈՒԵՖԱ-ի մինչև 21 տարեկանների Եվրոպայի առաջնության որակավորման փուլի խաղերին։

Դովբիկն Ուկրաինայի ազգային հավաքականի կազմում առաջին անգամ պաշտոնական մրցապայքարի մասնակցեց 2021 թվականի մարտի 31-ին՝ Ղազախստանի դեմ աշխարհի առաջնության ընտրական խաղում։

2021 թվականի հունիսի 29-ին նա իր նորամուտը նշեց ՈւԵՖԱ-ի Եվրո 2020- ում՝ փոխարինելով Անդրեյ Յարմոլենկոյին Շվեդիայի դեմ 16-րդ տուրի լրացուցիչ ժամանակում։ Նա հաղթական գոլ խփեց ավելացված ժամանակի վերջնահատվածում՝ ապահովելով Ուկրաինայի 2–1 հաշվով հաղթանակը և քառորդ եզրափակիչի ուղեգիր։

## Կարիերայի վիճակագրություն
### Ակումբային

### Միջազգային

: *2024 թվականի մարտի 21-ի դրությամբ.* *Հաշիվները և արդյունքները* հատվածում առաջինը նշված է Ուկրաինայի հավաքականի խփած գոլերի քանակը։ Միավորների սյունակը ցույց է տալիս հաշիվը Դովբիկի յուրաքանչյուր գոլից հետո:*



== Մարզական նվաճումներ ==
*'Չերկասկի Դնեպր**

* Ուկրաինայի երկրորդ լիգայի չեմպիոն. 2014–15

**Զարյա**

* Մոլդովայի գավաթի խաղարկության հաղթող. 2016թ

**Միդտիլենդ**

* [[Դանիայի ֆուտբոլի առաջնություն|Դանիայի Սուպերլիգա]]յի չեմպիոն՝ 2017–18
* Դանիայի գավաթի խաղարկության հաղթող. 2018–19

**SønderjyskE**

* Դանիայի գավաթի խաղարկության հաղթող. 2019–20

**Անհատական'''

* Ուկրաինայի Պրեմիեր լիգայի լավագույն ռմբարկու (2)՝ 2021–22 (14), 2022–23 (24)
* Ուկրաինայի Պրեմիեր լիգայի լավագույն երիտասարդ խաղացող՝ 2016–17 թթ.
* Ուկրաինայի գավաթի խաղարկության լավագույն ռմբարկու (մեկ այլ ֆուտբոլիստի հետ), 2020–21
* Ուկրաինայի Պրեմիեր լիգայի ամսվա լավագույն խաղացող (5)՝ օգոստոս 2021, նոյեմբեր 2021, հոկտեմբեր 2022, նոյեմբեր–դեկտեմբեր 2022, ապրիլ 2023,
* Լա Լիգայի ամսվա լավագույն խաղացող ՝ 2023 թվականի դեկտեմբեր

## Նշումներ

## Ծանոթագրուություններ

## Արտաքին հղումներ
* Արտեմ Դովբիկը Ուկրաինայի պրեմիեր լիգայի կայքում
* Արտեմ Դովբիկը Football Premier League կայքում (archived) (ուկրաիներեն)
* Արտեմ Դովբիկը Professional Football League կայքում (ուկրաիներեն)
* Արտեմ Դովբիկը UAF կայքում և արխիվացված FFU էջում (ուկրաիներեն)
* 

Կատեգորիա:1997 ծնունդներ
Կատեգորիա:Ապրող անձինք
Կատեգորիա:Դնեպրի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մարզիկներ այբբենական կարգով
Կատեգորիա:Միդտյուլանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Կատեգորիա:ՈՒԵՖԱ Եվրո 2024-ի ֆուտբոլիստներ